L'Ajuntament entrega els mantons brodats a les Falleres Majors de la FJFS
26 d’octubre 2023

![](/media/mtkf4ixe/img_6873-c.jpg?width=850&height=566.6666666666666)

En l'acte celebrat esta vesprada, l'alcalde de Sagunt, Darío Moreno, ha entregat els mantons brodats amb el nom de cada fallera a les Falleres Majors de la Federació Junta Fallera de Sagunt (FJFS), Núria Bueno Caballero i Carla Boix Sarió, així com a les seues respectives Corts d'Honor. El subministrament dels mantons ha sigut a càrrec de la botiga A l’Antiga, de Sagunt.

![](/media/i5lljce1/img_6851-c.jpg?width=850&height=566.6666666666666)

El Consistori ha obsequiat també amb el tradicional mantó, com ve ocorrent any rere any, a la Cort d'Honor formada per Beatriz Gómez Méndez i Jessica Rodríguez Guillén, de la Falla El Mercat; Emelina García Peñaranda, de la Falla La Victòria; Rocío Noverques Gómez i Rut María García Hiraldo, de la Falla Teodoro Llorente; Begoña Expósito Martínez, de la Falla Eduardo Merello; Sara Pérez Martínez, de la Falla Doctor Palos; Mireia Graullera Galarza, de la Falla La Vila; Pilar Mena Manchón, de la Falla El Tronaor; Marta Morán Carrillo; de la Falla Vila de Faura; Laura Alcantud García, de la Falla Xurruca-Hispanitat; i Paula Acosta González, de la Falla Plaza Ibèrica.

![](/media/godbp33p/img_6856-c.jpg?width=850&height=566.6666666666666)

A l'acte han assistit l'alcalde de Sagunt, Darío Moreno; la regidora de Festes i Cultura Popular, Patricia Sánchez; altres membres de la Corporació Municipal; el president de la Federació Junta Fallera de Sagunt (FJFS), Ramón Jarque Ferrer; així com altres membres de la FJFS.

![](/media/aqgh5ta5/img_6882-c.jpg?width=850&height=566.6666666666666)

Estos mantons, amb dels vestits i pintes oficials que ja obren en poder de les representants de la festa fallera, constituïxen la indumentària oficial destinada a actes protocol·laris als quals assistisquen en representació de la ciutat, durant l'exercici faller 2023-2024.

![](/media/cyqhbliy/img_6866-c.jpg?width=850&height=566.6666666666666)

![](/media/mkklatax/img_6872-c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-entrega-els-mantons-brodats-a-les-falleres-majors-de-la-fjfs/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-entrega-els-mantons-brodats-a-les-falleres-majors-de-la-fjfs/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-entrega-els-mantons-brodats-a-les-falleres-majors-de-la-fjfs/ "Linked In")
*   [](mailto:?body=https://aytosagunto.es/va/actualitat/l-ajuntament-entrega-els-mantons-brodats-a-les-falleres-majors-de-la-fjfs/)